Governu Lansa Eventu “Car Free Day” | TATOLI Agência Noticiosa de Timor-Leste\nVARANDA SAÚDE Governu Lansa Eventu “Car Free Day”\nGovernu Lansa Eventu “Car Free Day”\nDILI, 26 jullu 2019 (TATOLI)—Governu liuhusi Ministériu Saúde, ohin, halo lansamentu ba eventu Car Free Day ka Loron Livre Kareta (CFD, sigla Inglés) ho atividade fízika halo jinástika nu’udar ezersísiu saudável hodi redus moras.\n“Ministériu Saúde ohin lansa eventu Car Free Day hodi halo amizade instituisaun relevantes sira, oinsá atu hadi´a no eleva no atividade fízika ida hodi redus moras sira ne’ebé mak durante iha globál no kresimentu ba iha moras la hada´et nian,” dehan Vise Ministra Kuidadu Saúde Primaria, Elia dos Reis, ba Ajénsia TATOLI liuhusi entrevista hafoin halo lansamentu no ramata hala’o atividade físiku iha Resintu Palasiu das Cinzas, Kaikoli, Dili, sesta (26/07/2019).\nNia informa, moras sira ne’ebé la hadaet mak hipertensaun, kardiolojia, diabetes melitus ba iha rins krónika. Tanba ne’e, nia dehan, sidadaun ida-idak tenke halo atividade fízika sai hanesan “estilo de vida” ida.\n“Durante ne’e, ita iha ‘estilo de vida’ mak iha hanesan han naan-bokur, han mina maibé ita la halo atividade fízika entaun impaktu mós ba saúde ne’ebé mak afeta tebes ba iha populasaun sira-nia moris liliu saúde,” nia akresenta.\nTanba ne’e nia hatutan, Ministériu Saúde hala’o atividade fízika iha Sentrál Dili, iha kada sesta feira kada semana, mak hanesan jinástika, poco-poco ho zumba. Alende ne’e, iha mós atividade tetu todan, sukat altura ho saúde ambientál, konsulta jerál mak hanesan koko tensaun ho raan-mudar.\nAtividade hirak ne’e, nia esplika, sei implemanta mós iha munsípiu sira seluk. Intensaun prinsipál mak atu fanu populasaun sira book án mínimu minutu 30 loron ida, bele redus moras sira no hahan sira ne’ebe mak ita lakohi atu dupla iha ita-nia isin-lolon.\nPrevious articleAutoridade RAEOA Halo Pagamentu Retroativu ba Profesór 116\nNext articlePopulasaun Suku Beco Sei Moris iha Nakukun Laran\nDILI, 15 setembru 2021 (TATOLI)—Tribunál Distritál Dili (TDD), liuhosi primeiru interrogatóriu, aplika ona medida koasaun prizaun preventiva ba arguidu ho inisiál A ho T,...\nDILI, 16 setembru 2021 (TATOLI)–Órgaun administrasaun CNE no STAE hamutuk ho UNDP realiza semináriu nível alto (tékniku) hodi hahú diskute medida prevensaun sira iha...